Ο **Μίχαλ Φίνγκερ** (Τσέχικα: *Michal Finger*, 2 Σεπτεμβρίου 1993, Πράγα) είναι Τσέχος διεθνής πετοσφαιριστής, ο οποίος αγωνίζεται με τη φανελα του Ολυμπιακού Πειραιώς στο Πρωτάθλημα Ελλάδας στη θέση του διαγώνιου.

Καριέρα
-------

Ο Μίχαλ Φίνγκερ γεννήθηκε το 1993 στην Πράγα. Με παρότρυνση των γονιών του ασχολήθηκε από μικρός με τον αθλητισμό, δοκιμάζοντας τις ικανότητές του σε διάφορα αθλήματα. Περισσότερο όμως έμεινε στο τένις και στο μοντέρνο πένταθλο, στο οποίο αγωνίστηκε για 3 χρόνια. Τελικά τον κέρδισε το βόλεϊ, ίσως επειδή και οι δύο του γονείς υπήρξαν αθλητές πετοσφαίρισης. Έτσι το 2007 σε ηλικία 14 ετών εντάσσεται και αγωνίζεται στην εφηβική ομάδα της Ντάνσπορτ Πράγας. Την επόμενη χρονιά μεταπηδά στην ΤΣ.Ζ.ΟΥ. Πράγας, ομάδα του Α΄ επιπέδου του τσεχικού πρωταθλήματος. Εκεί παραμένει μέχρι το 2014, οπότε τον ανακαλύπτει η ισχυρή γερμανική Β.Φ.ΜΠ. Φριντρισάφεν.  

Την πρώτη του χρονιά στη γερμανική ομάδα κατακτά το νταμπλ (2014-15) και ακολουθεί το Σούπερ Καπ το 2016 και το Κύπελλο Γερμανίας το 2017, στο οποίο ανακηρύσσεται Πολυτιμότερος Παίκτης (M.V.P.). Η περίοδος 2017-18 τον βρίσκει στην ιταλική Βόλεϊ Μιλάνο, που εχει μεταναστεύσει από το Μιλάνο στη Μόντσα με το όνομα Βέρο Βόλεϊ, και την επόμενη χρονιά μεταπηδά στην Ζιράτ Άγκυρας. Το καλοκαίρι του 2019 εντάσσσεται στον Ολυμπιακό Πειραιώς για να καλύψει στη θέση του διαγώνιου το κενό του Γκάβιν Σμιτ, που αναχώρησε για την Κορέα.

Διεθνής καριέρα
---------------

Ο Μίχαλ Φίνγκερ κλήθηκε για πρώτη φορά στην ομάδα Κ19 της Τσεχίας το 2011 και ακολούθησαν σταδιακά οι συμμετοχές του στις Κ20 το 2012 και Κ21 το 2013, έτος κατα το οποίο κλήθηκε και στην εθνική ανδρών, με την οποία κατέκτησε το Χάλκινο μετάλλιο στην ΕυρωπαΙκή Λίγκα του 2013, και ανακηρυχθηκε καλύτερος επιθετικός και δεύτερος σκόρερ της διοργάνωσης. Στη συνέχεια αγωνίστηκε σε 3 αγώνες στους τελικούς του Ευρωπαϊκού πρωταθλήματος του ίδιου έτους, και από τότε αποτελεί μόνιμο μέλος της εθνικής ομάδας της χώρας του.  

Στην τελική φάση του Ευρωπαϊκού Πρωταθλήματος του 2015 ανακηρύχθηκε σε δύο αγώνες ως ο κορυφαίος παίκτης της αναμέτρησης, παρά τις 3 ήττες της Τσεχίας στη φάση αυτή. Με την εθνική Τσεχίας συμμετείχε τόσο στην Παγκόσμια Λιγκα του 2017 όσο και στην Ευρωπαϊκή Λίγκα του 2018, στην οποία η Τσεχία κατέκτησε το Ασημένιο μετάλλιο και ο ίδιος ανακηρύχθηκε καλύτερος διαγώνιος και επίσης κατατάχθηκε δεύτερος σκόρερ της διοργάνωσης.

Διεθνείς Τίτλοι - Διακρίσεις
----------------------------

* 2 ! **2η θεση**: Ευρωπαϊκή Λίγκα: 2018
* 3 ! **3η θεση**: Ευρωπαϊκή Λίγκα: 2013

Συλλογικοί Τίτλοι - Διακρίσεις
------------------------------

### Εθνικά Πρωταθλήματα

**1 Πρωτάθλημα Γερμανίας**

* 2014-15 (Β.Φ.ΜΠ. Φριντρισάφεν)
	+ **2η θέση**: 2015-16, 2016-17 (Β.Φ.ΜΠ. Φριντρισάφεν)

### Εθνικά Κύπελλα

**2 Κύπελλα Γερμανίας**

* 2015, 2017 (Β.Φ.ΜΠ. Φριντρισάφεν)

**1 Σούπερ Καπ Γερμανίας**

* 2016 (Β.Φ.ΜΠ. Φριντρισάφεν)

### Ατομικές διακρίσεις

* 2013 - Ευρωπαϊκή Λίγκα: Καλύτερος επιθετικός
* 2017 - Κύπελλο Γερμανίας: Πολυτιμότερος Παίκτης (M.V.P.)
* 2018 - Ευρωπαϊκή Λίγκα: Καλύτερος διαγώνιος

Παραπομπές
----------

1. ↑  Μίχαλ Φίνγκερ - Προσωπικά Στοιχεία worldleague.2017.fivb.com
2. ↑  Συνέντευξη του Φινγκερ σε τσεχικό ιστότοπο praha.5plus2.cz,(Τσεχικά) - αρχείο
3. ↑  Εθνική νέων Τσεχίας 2012 Αρχειοθετήθηκε 2020-08-12 στο Wayback Machine. www.cev.eu
4. ↑  Ευρωπαϊκή Λίγκα 2013 - Ανασκόπηση Αρχειοθετήθηκε 2021-02-28 στο Wayback Machine. www.cev.eu
5. ↑  Ευρωπαϊκή Λίγκα 2013 - Στατιστικά[*νεκρός σύνδεσμος*] www.cev.eu
6. ↑  Ευρωπαϊκό πρωτάθλημα 2013 - Στατιστικά Αρχειοθετήθηκε 2020-06-18 στο Wayback Machine. www.cev.eu
7. ↑  Ευρωπαϊκό 2015, Τσεχία-Ολλανδία 1-3[*νεκρός σύνδεσμος*] www.cev.eu
8. ↑  Ευρωπαϊκό 2015, Τσεχία-Βουλγαρία 2-3[*νεκρός σύνδεσμος*] www.cev.eu
9. ↑  Εθνική Τσεχίας - Παγκόσμια Λίγκα 2017 worldleague.2017.fivb.com
10. ↑  Ευρωπαϊκή Λίγκα 2018 - Ανασκόπηση Αρχειοθετήθηκε 2019-04-13 στο Wayback Machine. www.cev.eu
11. ↑  Ευρωπαϊκή Λίγκα 2018 - Στατιστικά[*νεκρός σύνδεσμος*] www.cev.eu

Εξωτερικοί σύνδεσμοι
--------------------

* Ο Μίχαλ Φίνγκερ στον Ολυμπιακό[*νεκρός σύνδεσμος*] www.olympiacossfp.gr
* Μίχαλ Φίνγκερ - Πανόραμα volleybox.net
* Μίχαλ Φίνγκερ - Ευρωπαϊκές διοργανώσεις[*νεκρός σύνδεσμος*] www.cev.eu
* Μίχαλ Φίνγκερ - Στοιχεία καριέρας 4fitness.cz (Τσεχικά)
* Από τη Μόντσα στη Ζιράτ www.idnes.cz

|  |  |  |  |  |  |
| --- | --- | --- | --- | --- | --- |
| 

| π • σ • ε
Πετοσφαιριστές Ολυμπιακού Σ.Φ. Πειραιώς περιόδου 2022-2023 |
| --- |
|  |
| 0 | 
* **2** Παγένκ
* **4** Κομητούδης
* **5** Στερν
* **6** Χασμπάλα
* **8** Γκουσταβάο
* **9** Παπαγγελόπουλος
* **10** Κουμεντάκης
* **11** Χανδρινός
* **12** Ζουπάνης
* **14** Τράβιτσα
* **15** Τζιάβρας
* **16** Κολτσιάκης
* **17** Δαλακούρας
* **22** Λινάρδος
* **23** Ιδάλγο

Προπονητής: Αλμπέρτο Τζουλιάνι |  |

 |